Kind (10) aan boom opgehang gekry | Netwerk24
Kind (10) aan boom opgehang gekry
Deur Simon Sonnekus 07 Mei 2018 23:02
Die polisie in Saselamani buite Giyani in Limpopo ondersoek 'n voorval waarin 'n 10-jarige meisie, van die Nkovani-dorpie, in 'n boom opgehang is.
Luidens 'n polisieverklaring het 'n vriendin van die selfde ouderdom, Sondag die lyk van Ntwisiso Tshabalala, 'n gr. 4-leerling by die Tivoneleni Primary School, in die boom gevind.
"Die meisie het toe volwassenes in die dorpie gaan roep. Die saak is aan die polisie en mediese dienste gerapporteer. Die meisie is op die toneel dood verklaar," lui die verklaring.
Die oorsaak van die voorval is nog nie bekend nie, maar die polisie se ondersoek duur voort.
"As 'n tienjarige in sulke omstandighede sterf, moet almal veroordeel word. Ons moedig ouers en voogde aan om na hul kinders te kyk en te weet waar hulle is," lui die verklaring.